દાદર પોલીસ-સ્ટેશનના એક અધિકારીએ જણાવ્યું હતું કે ‘નાસિરની ધરપકડ સાવ નાની સફળતા છે. તેની પાસેથી અપેક્ષિત માહિતી દ્વારા આંતરરાષ્ટ્રીય કૌભાંડ પકડાવાની શક્યતા છે. જે માસ્ટરમાઇન્ડે આ કરામત નાસિરને શીખવી છે તેને માટે નાસિરની માફક ઘણા લોકો કામ કરતા હશે. એવાં કામ કરનારાઓ માત્ર મુંબઈમાં નહીં, ભારતભરમાં હોવાની શક્યતા છે. તેમના નેટવર્કમાં બધો સંદેશવ્યવહાર ઇન્ટરનેટ કૉલિંગ દ્વારા થાય છે. કૌભાંડનો માસ્ટરમાઇન્ડ ક્યાં છે એ હમણાં કહેવું મુશ્કેલ છે. નાસિરની વિગતવાર પૂછપરછ કર્યા પછી સિન્ડિકેટનો વ્યાપ અને નેટવર્કિંગની માહિતી મળશે. આ કેસમાં સામેલ કચરો વીણનારા અને પાકીટમારોની પણ વિગતો મેળવવી પડશે.’